מוזיאון מסילות הברזל הרוסיות

מוזיאון מסילות הברזל הרוסיות (ברוסית: Музей железных дорог России) ממוקם ליד תחנת הרכבת בלטיסקי (Baltiysky) בסנקט פטרבורג והוא אחד ממוזיאוני הרכבות הגדולים בעולם. המוזיאון הוקם בשנת 1978, אם כי האתר הנוכחי שלו ותצוגת התערוכות נפתחה לציבור ב-1 בנובמבר 2017. המוזיאון מבצע שימוש במבנה ששימש כתחנת תיקון קטרים מהמאה ה-19 שנבנה בשנים 1857–1858, אולם המוזיאון מכיל גם בניין שני ובו אזורי תצוגה נוספים.

מוזיאון הרכבות הרוסיות מתוחזק על ידי חברת הרכבות הרוסית ואין להתבלבל עם [http://cmzt.narod.ru/ המוזיאון המרכזי לתחבורת רכבות] שבבעלות [https://web.archive.org/web/20180606090500/http://en.roszeldor.ru/subordinated_organizations/musey_gdtransport הסוכנות הפדרלית לתחבורת הרכבות] וממוקם ברחוב סדובאיה בסנקט פטרבורג, אך לא כולל תצוגה של רכבות אמיתיות כי עם דגמים מוקטנים.

== היסטוריה ==
בשנת 1974 האיגוד המקצועי והנהלת רכבות אוקטיברסקאיה החליטו להקים מוזיאון לעובדי המפעל. התערוכה הראשונה נפתחה בשנת 1978 והיא הייתה ממוקמת במרכז לנינגרד, בשדרות ליטייני. מאוחר יותר הציעה קבוצה קטנה של עובדי רכבת נלהבים לשמר את החלקים ההיסטוריים. הצעתם נתקלה בהתנגדות הנהלת הרכבת שסיפקה אתר בפאתי העיר הדרומיים כדי לאחסן ולתקן קטרים וקרונות. המוזיאון בשושרי נפתח לציבור בשנת 1991 ותחנת הרכבת הקרובה "הקילומטר השישה עשר" ששימש את המבקרים להגיע למוזיאון שינתה את שמה ל"מוזיאון הקיטור" (על שם הרכבת הראשונה שנוצרה ברוסיה). המוזיאון חלש על שטח בגודל 7,500 מטרים רבועים והציג 40 תערוכות, כולל 18 קטרים מסוגים שונים.

בחודש מאי 2001 נסגרה תחנת הרכבת ורשבסקי בסנקט פטרבורג לשירותי הנוסעים המתוכננים, והחלק היקר ביותר באוסף המוזיאון בשושרי הונח על גבי הרציפים של התחנה. בחודש אוגוסט 2001 נפתח האתר החדש של המוזיאון לציבור. על פני 20,000 מ"ר הוצג מלאי של 80 פריטים היסטוריים. לאחר שהאוסף הועבר לחלק המרכזי של העיר, מספר המבקרים גדל מאוד והמוזיאון הפך לאחד המקומות הפופולריים ביותר מסוגו. המבקרים יכלו גם לעשות מסע ברכבת שמונעת על ידי קיטור רטרו. עם זאת, מאחר שתחנת ורשבסקי סופק באופן בלעדי לשימוש מסחרי, למוזיאון לא הייתה תערוכה מקורה. חוץ מזה, היה צורך בהסרת מסילות התחנה הישנה כדי לפנות שטח לבנייה מתוכננת של קומפלקס מגורים; כך שבשנים 2007–2012 הפרויקט להקצאת אתר חדש למוזיאון נדחה עד סוף שנת 2017 משהושלמה בנייתו של מבנה חדש.

ב-30 באוקטובר 2017 נפתח האתר המחודש של מוזיאון הרכבת הרוסית בבניין המשוחזר של תחנת הקטר לשעבר של תחנת הרכבת בלטייסקי. המוזיאון נחנך במלאת 180 שנה לרכבות רוסיה והוא כולל תערוכות פנים וחוץ לאחסון ובסביבות 35 אלף חפצים היסטוריים, כולל 118 פריטים של מלאי מתגלגל ותערוכות מתחלפות. זהו אחד ממוזיאוני הרכבת הגדולים ביותר באירופה ובשנת 2019 המוזיאון היה מועמד לפרס המוזיאון האירופי של השנה מטעם פורום המוזיאון האירופי.

== סקירה כללית ==
רוב התערוכות הוצגו בעבר במוזיאון רכבות אוקטיאברסקי בתחנת הרכבת ורשבסקי לשעבר. עם זאת, עוד תערוכות נוספו לאוסף וחלק גדול של אוסף המוזיאון הוא תחת הגג. כל הסיפור של הרכבת מוצג מתקופת ריצ'רד טרביצ'יק ועד היום. שני דגמי רכבות HO נמצאים גם הם. דגם אחד הוא של רכבת הנוסעים הראשונה של רוסיה - רכבת צארסקויה סלו והרכבת השנייה של תחנת ולדיווסטוק. ניתן לראות גם את רכבות הטילים מדגמי RT-23 Molodets ו-Obukhovskii 12"/52 ועליו תותח רכבת שחונה מחוץ לאזור התערוכה הפתוחה. אחת היצירות הייחודיות היא רכבת TEP-80, רכבות דיזל אשר קבעה שיא עולם למהירות של רכבת דיזל - 271 קמ"ש - בשנת 1993. המוזיאון כולל את קטר הדיזל הראשון שנבנה ברוסיה הסובייטית בשנת 1924 על פי צו של לנין. רכיבים אינטראקטיביים כגון סימולטור של רכבת TEP-70 (ТЭП-70) זמינים. המוזיאון מספק אולמות הרצאה וחינוך ופרויקטים לילדים.

רוב הקטרים והקרונות ניתן לצפות בהם רק מבחוץ, אבל יש כאלה שניתן להיכנס לתוכם. סביבת המוזיאון ידידותית לנכים ונגישה לכיסאות גלגלים. תיאורים והסברים מלאים של התערוכות ניתנים הן ברוסית והן באנגלית. סיורים מודרכים הם כרוכים בתשלום נוסף.

==גלריה==
<gallery>
File:SO17-2413 Russian Railway Museum.jpg|קטר SO17-2413
File:Model of the Cherepanov locomotive.jpg|דגם קטר יפים ומירון צ'רפאנוב
File:The Official Saloon Car of the Chinese Eastern Railway Russian Railway Museum.jpg|קרון רשמי של רכבות מזרח סין
File:S017-2286 outside the Russian Railway Museum.jpg|קשטר מדגם S017-2286 בתערוכת החוץ של המוזיאון
File:Cutaway loco Er-791-81 Russian Railway Museum.jpg|קטר דגם Er 791-81
File:Cutaway loco Er-791-81 showing the pit for viewing the underside.jpg|קטר Er 791-81
File:SOm17-1137 Russian Railway Museum.jpg|קטר SOm17-1137
File:LV18-002 Russian Railway Museum.jpg|קטר LV18-002
File:9p 15387 Russian Railway Museum.jpg|קטר תעשייתי 9P-15387
File:Yel 534 Russian Railway Museum.jpg|קטר Yel 534
File:Shch-el-1 Russian Railway Museum.jpg|קטר shch-el-1
File:SU 253-15 Russian Railway Museum.jpg|קטר של רכבת נוסעים מדגם Su 253-15
File:Er 750-04 Russian Railway Museum.jpg|קטר Er 750-04
File:Tk3-1105 Finnish locomotive Russian Railway Museum.jpg|קטר VR דגם Tk3-1105 של רכבת פינלנד
File:B-2023 Russian locomotive.jpg|קטר דגם b-2023 שנבנה בשנת 1897 במפעלי קולומנה
File:TT-1770.jpg|קטר TT-1770 שהוחרם מהגרמנים.
File:Od-1080 Nineteenth Century Freight locomotive Russian Railway Museum.jpg|קטר Od-1080
File:Class FD20 Soviet locomotive and Fireless Locomotive No9305 Russian Railway Museum.jpg|קטר FD 1103 וקטר No.9305
File:S.68 Russian Railway Museum.jpg|קטר S.68, אחד משניים בלבד שנותרו עוד מלפני פרוץ מהפכת פברואר ברוסיה
File:Provorny' Russia’s first main line passenger locomotive.jpg|דגם של רכבת קיטור שהייתה מהראשונות ברוסיה. נבנתה על ידי חברת Robert Stephenson&Company עבור רכבת צארסקויה סלו
File:Model Railway of Vladivostok Russian Railway Museum.jpg|דגם תחנת הרכבת של ולדיווסטוק בסוף המאה ה-19.
</gallery>

== קישורים חיצוניים ==

* 

* [http://rzd-expo.ru/museums/spb/ אתר רשמי נוסף של המוזיאון]
* [https://www.youtube.com/watch?v=hNibfDzMn2k מבט מלמטה על המוזיאון]
* [http://www.internationalsteam.co.uk/trains/russia68.htm סקירה של המוזיאון] מאת הארווי סמית' באתר internationalsteam.co.uk

==הערות שוליים==

קטגוריה:סנקט פטרבורג: מוזיאונים
קטגוריה:מוזיאוני תחבורה